Miks üks või teine laev parasjagu prahitakse, sõltub nii prahituru situatsioonist, saada olevatest laevadest, äriplaanist jpm asjaoludest. Antud laeva prahtimisel oli silmas peetud suure kasumimarginaaliga SPOT-turgu (laevamaaklerite turg, mis ei ole seotud pikaajaliste lepingutega). Laev oli mõeldud tšartervedude tarbeks, kus Japro Ltd tegutses tehnilise manageri rollis ning teostas kommertsopereerimist (commercial management). Eastern Shipping Group OÜ jaoks puudus selles süsteemis tegelikult üldse roll ja selle asutamine oli pigem emotsionaalne samm, sest õigusruum, kus kogu tegevus toimub, ei ole seotud Eestiga. Tegelikult oli selliseks ettevõtluseks vaja just offshore firmat ja Eastern Shippingu oleks võinud üldse asutamata jätta.